- Dinamo a primit o veste proastă
- Un jucător de bază s-a accidentat
Dinamo a primit o veste proastă, după ce un jucător de bază din lotul lui Zeljko Kopic s-a accidentat la naţională. Hakim Abdallah s-a "rupt" înaintea unui meci al naţionalei sale, Madagascar.
Hakim Abdallah a avut evoluţii foarte bune, după ce Zeljko Kopic a preluat Dinamo. Atacantul a marcat patru goluri şi a oferit două pase decisive, în cele 32 de meciuri jucate în tricoul "câinilor".
Veste proastă pentru Dinamo, după ce un jucător de bază s-a accidentat la naţională
Hakim Abdallah a fost convocat la echipa naţională a Madagascarului, în această pauză datorată meciurilor naţionalelor. Atacantul însă nu a fost în lot pentru duelul amical cu Burundi, câştigat cu 1-0, notează sport.ro.
Rămâne de văzut însă dacă Hakim Abdallah se va recupera la timp pentru următorul meci al lui Dinamo. "Câinii" se vor duela cu Petrolul, pe teren propriu, de 1 aprilie, în a doua etapă a play-off-ului.
Hakim Abdallah a ales să reprezinte naţionala din Madagascar, deşi este eligibil şi pentru alte trei. Concret, acesta poate evolua în naţionala Franţei, unde a bifat selecţii la juniori, în naţionala din Reunion, acolo unde s-a născut, şi în naţionala statului Comoe, de unde este originar tatăl lui. Acesta a ales însă să reprezinte Madagascarul, ţara de origine a mamei lui.
La naţionala din Madagascar, Hakim Abdallah a bifat în total 13 partide, reuşind să marcheze un gol. Acesta a fost debutat în urmă cu patru ani, la vârsta de 22 de ani.
Pe lângă Hakim Abdallah, Dinamo a trimis alţi trei jucători la echipele naţionale. Concret, Darko Velkovski a fost convocat în naţionala Macedoniei de Nord, Edgar Ie la naţionala din Guineea-Bissau, iar Dorin Răilean în naţionala Moldovei.
Conducerea lui Dinamo i-a făcut praf pe jucători după ce au fost umiliţi de Hermannstadt
Conducerea lui Dinamo i-a făcut praf pe jucători după ce au fost umiliţi de Hermannstadt. Administratorul special al clubului, Andrei Nicolescu, nu s-a ferit de cuvinte după Hermannstadt – Dinamo 3-0.
"Dacă jucăm cum am jucat ieri nici nu știu dacă suntem echipă de liga a doua. Eu am avut impresia că sunt două echipe din ligi diferite. Niciunul dintre ei nu a fost capabil să arate mai mult", a declarat Andrei Nicolescu pentru fanatik.ro.
Nicolescu a remarcat susţinerea fanilor dinamovişti, care au mers în număr mare la Sibiu. Din păcate pentru ei, Dinamo nu a dat niciun moment impresia că ar putea câştiga acel joc.
"Lecția pe care le-au dat-o suporterilor. Ca jucător, știam că în astfel de momente îți vine să bagi capul în gheată. Reacția suporterilor te determină să faci asta. Am văzut neputință fizică, din păcate.
Sper să nu ajungem în ultima etapă să facem calcule atunci. Eu sper să fi fost un duș rece acest eșec. Încercăm să găsim cele mai bune metode. Da, vrem 100% să îl mai chemăm pe domnul Mircea Lucescu", a mai declarat Andrei Nicolescu pentru sursa citată.